9 Ga go pelaelo gore re ka se kgone go atamelesega fa re sa iphe nako le batho ba bangwe. Jehofa o re tlhomela sekao se se molemo mo ntlheng eno. “[Ga a] kgakala thata le mongwe le mongwe wa rona.” (Dit. 17:27) Tsela nngwe e bagolwane ba ka iphang nako le batho ba bangwe ka yone, ke ka go beela nako kwa thoko pele ga dipokano tsa Bokeresete le morago ga tsone gore ba tlotle le bakaulengwe le bokgaitsadi ba bone—ba bannye le ba bagolo. Mokaulengwe mongwe wa mmulatsela o ne a re: “Fa mogolwane a mpotsa gore ke ntse ke tsoga jang, a bo a ntheetsa fa ke mo araba, ke ikutlwa ke anaanelwa.” Kgaitsadi mongwe yo o nang le dingwaga di ka nna 50 a direla Jehofa o ne a re: “Bagolwane ba ba iphang nako ya go tlotla le nna morago ga dipokano ba dira gore ke ikutlwe ke le botlhokwa.”